Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: Euroopan parlamentin ja neuvoston direktiivi ilmanlaadusta ja sen parantamisesta Euroopassa Komission ehdotusta muuttava EY:n perustamissopimuksen 250 (2) artiklan nojalla /* KOM/2008/0163 lopull. - COD 2005/0183 */





[pic] | EUROOPAN YHTEISÖJEN KOMISSIO | Bryssel 1.4.2008 KOM(2008) 163 lopullinen 2005/0183 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: EUROOPAN PARLAMENTIN JA NEUVOSTON DIREKTIIVI ilmanlaadusta ja sen parantamisesta Euroopassa KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0183 (COD) KOMISSION LAUSUNTOEY:n perustamissopimuksen 251 artiklan 2 kohdan kolmannen alakohdan c alakohdan nojallaEuroopan parlamentin tarkistuksistaneuvoston yhteiseen kantaanseuraavasta ehdotuksesta: EUROOPAN PARLAMENTIN JA NEUVOSTON DIREKTIIVI ilmanlaadusta ja sen parantamisesta Euroopassa 1. Taustaa Menettely - Komissio teki 21. syyskuuta 2005 ehdotuksen[1] Euroopan parlamentin ja neuvoston direktiiviksi ilmanlaadusta ja sen parantamisesta Euroopassa. Direktiivi annetaan EY:n perustamissopimuksen 251 artiklan mukaisella yhteispäätösmenettelyllä. - Euroopan talous- ja sosiaalikomitea antoi lausuntonsa 17. toukokuuta 2006. - Euroopan parlamentti antoi lausuntonsa ensimmäisessä käsittelyssä 26. syyskuuta 2006. - Neuvosto vahvisti yhteisen kannan 25. kesäkuuta 2007. - Euroopan parlamentti antoi lausuntonsa toisessa käsittelyssä 11. joulukuuta 2007. This is an empty Line. 2. KOMISSION EHDOTUKSEN TAVOITE Ilman pilaantumisella on hyvin voimakkaita haittavaikutuksia terveyteen. Ilman pilaantumista koskevaa teemakohtaista strategiaa käsittelevässä komission tiedonannossa[2] esitetyn viimeisimmän terveyteen liittyvän tieteellisen näytön mukaan pelkästään ilmassa oleville PM2,5-pienhiukkasille altistuminen lyhentää EU-kansalaisten keskimääräistä tilastollista eliniänodotetta yli kahdeksalla kuukaudella. Komissio asettaa sen vuoksi ehdotuksessaan erityisiä ympäristönormeja, jotka koskevat ilmassa olevia PM2,5-pienhiukkasia. Niiden täytäntöönpanon pitäisi merkittävästi edistää ilman pilaantumista koskevassa teemakohtaisessa strategiassa asetetun tavoitteen saavuttamista, joka on vähentää kaudella 2000–2020 hiukkasille altistumisesta johtuvia elinvuosien menetyksiä Euroopassa 47 prosentilla. Parempaa sääntelyä koskevan komission aloitteen mukaisesti ilmanlaatua ja sen parantamista Euroopassa koskevalla komission direktiiviehdotuksella yhdistetään puitedirektiivin ja kolmen ilmanlaadusta annetun johdannaisdirektiivin sekä neuvoston tietojenvaihtopäätöksen säännökset yhteen direktiiviin siten, että voimassa olevaa lainsäädäntöä yksinkertaistetaan ja yhdenmukaistetaan ja säännösten määrää vähennetään. Tämän lisäksi ehdotuksessa tarkistetaan voimassa olevia säännöksiä, jotta niissä voidaan ottaa huomioon jäsenvaltioiden kokemukset. Tätä varten ehdotuksessa: 1. otetaan käyttöön PM2,5-pienhiukkasia koskevia erityisiä seurantavaatimuksia ja uusia ympäristötavoitteita; 2. säädetään täytäntöönpanoon liittyvästä joustovarasta sallimalla tietyin komission hyväksymin edellytyksin eräiden raja-arvojen, kuten PM10-hiukkasia ja typpidioksidia koskevien raja-arvojen saavuttamista koskevien määräaikojen jatkaminen; 3. annetaan jäsenvaltioille mahdollisuus keskittää toimintojaan sallimalla niiden vähentää luonnollisista lähteistä peräisin olevat päästöt kokonaispäästöistä arvioitaessa raja-arvojen saavuttamista. 3. KOMISSION HUOMIOT 3.1. Yleistä Euroopan parlamentti hyväksyi 11. joulukuuta 2007 pitämässään täysistunnossa 26 tarkistuksesta koostuvan kompromissipaketin, josta oli sovittu neuvoston kanssa ja jonka tarkoituksena oli päästä direktiivistä sopimukseen toisessa käsittelyssä. Komissio hyväksyy kaikki tarkistukset. Kompromissipaketin hyväksymistä nopeutti komission esittämä lausuma yhteisön toimenpiteistä, jotka ovat tarpeen päästöjen vähentämiseksi niiden lähteellä (ks. liite). 3.2. Muutettu ehdotus Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla. LIITE KOMISSION LAUSUNTO ANNETTAESSA UUTTA DIREKTIIVIÄ ILMANLAADUSTA JA SEN PARANTAMISESTA EUROOPASSA Komissio ottaa huomioon ilmanlaatua ja sen parantamista Euroopassa koskevan direktiivin tekstin, jonka neuvosto ja Euroopan parlamentti ovat hyväksyneet. Erityisesti komissio ottaa huomioon sen merkityksen, jonka Euroopan parlamentti ja jäsenvaltiot antavat direktiivin 22 artiklan 4 kohdassa ja johdanto-osan 16 kappaleessa niille yhteisön toimenpiteille, joilla vähennetään ilman epäpuhtauksien päästöjä niiden lähteellä. Komissio myöntää, että on tarpeen vähentää haitallisten ilman epäpuhtauksien päästöjä, jotta kuudennessa ympäristöä koskevassa toimintaohjelmassa asetettuja tavoitteita lähennyttäisiin merkittävästi. Komission tiedonannossa ilman pilaantumista koskevasta teemakohtaisesta strategiasta esitellään suuri joukko mahdollisia yhteisön toimenpiteitä. Näissä ja muissa toimenpiteissä on edistytty huomattavasti strategian hyväksymisen jälkeen. - Neuvosto ja parlamentti ovat jo hyväksyneet uuden lainsäädännön kevyiden hyötyajoneuvojen pakokaasupäästöjen rajoittamisesta. - Komissio on hyväksynyt ehdotuksen uudesta lainsäädännöstä, jolla tehostetaan yhteisön teollisuuden päästöjä koskevaa lainsäädäntöä. Tämä koskee muun muassa voimaperäistä maataloutta harjoittavia laitoksia ja toimenpiteitä, jotka kohdistuvat pienemmän mittakaavan teollisiin polttolähteisiin. - Komissio on hyväksynyt ehdotuksen uudesta lainsäädännöstä raskaissa hyötyajoneuvoissa käytettävien moottoreiden pakokaasupäästöjen rajoittamiseksi. - Vuodeksi 2008 komissiolla on suunnitteilla neljä lainsäädäntöehdotusta, joilla - lasketaan edelleen keskeisten epäpuhtauksien kansallisia päästörajoja; - vähennetään päästöjä, jotka liittyvät bensiinikäyttöisten autojen tankkaamiseen huoltoasemilla; - puututaan polttoaineiden, myös meriliikenteessä käytettävien, rikkipitoisuuteen. - Lisäksi tehdään valmistelevia töitä seuraavien toimien toteutettavuuden selvittämiseksi: - kotitalouksien lämmityskattiloiden ja lämminvesivaraajien ekosuunnittelun parantaminen ja päästöjen vähentäminen; - maaleissa ja lakoissa sekä ajoneuvojen korjausmaalaustuotteissa käytettävien liuottimien määrän vähentäminen; - liikkuviin työkoneisiin asennettavien polttomoottoreiden päästöjen vähentäminen, millä maksimoidaan komission jo ehdottamasta työkoneiden polttoaineiden rikkipitoisuuden vähentämisestä saatavat hyödyt. - Komissio pyrkii edelleen myös laivojen päästöjen merkittävään vähentämiseen kansainvälisessä merenkulkujärjestössä (IMO) ja on sitoutunut tekemään ehdotuksia yhteisön toimenpiteistä, jolleivät IMO:n vuodeksi 2008 kaavaillut ehdotukset ole riittävän kunnianhimoisia. Komissio on kuitenkin sitoutunut parempaa sääntelyä koskevan aloitteensa tavoitteisiin ja siihen, että ehdotuksiin on liitettävä kattava arvio vaikutuksista ja hyödyistä. Tältä osin komissio arvioi Euroopan yhteisön perustamissopimuksen mukaisesti edelleen, onko tarpeen tehdä uusia lainsäädäntöehdotuksia, ja varaa itselleen oikeuden päättää ehdotusten tarpeellisuudesta ja esitysajankohdasta. [1] KOM(2005) 447 lopullinen. [2] KOM(2005) 446.